Þrátt fyrir að fólk hjá félaginu vissi af þessari framkomu og hefði verið gert viðvart ákvað félagið að aðhafast ekkert fyrr en kvissaðist út að von væri á umfjöllun Stundarinnar um málið . Þá losaði stjórnin sig við hann í kyrrþey og hann flutti á brott , en þá hafa nú þegar horfið bæði úr íþróttastarfi og úr bæjarfélaginu nokkrar ungar stelpur vegna hans framkomu . Félagið hefur ekki svarað neinu nema með yfirlýsingum og ætlar sér greinilega enn að vera andlitslaust þegar kemur að því að svara þolendum . Viðbrögðin eru staðlaður flótti . Mér ofbauð svo að ég ákvað að senda þeim póst . Til formanns og stjórnar félagsins Undanfarna mánuði hef ég átt samtal við nokkra þolendur úr hópi þeirra sem nýlega komu fram í Stundinni . Viðbrögð ykkar og framkoma við þær í gegnum tíðina hefur valdið þeim gríðarlega mikilli vanlíðan og þið skuldið þeim ekki bara bætt vinnubrögð heldur afsökunarbeiðni fyrir stuðning ykkar við gerandann og aðra gerendur . Aðgerðir ykkar og rangar áherslur hafa hrakið fjölda ungra stúlkna úr íþróttaiðkun og valdið ómetanlegu tjóni hjá stórum hóp sem leit á gerandann sem fyrirmynd meðal annars vegna ykkar stuðnings við hann . Þið forgangsröðuð honum framyfir þær og skömmin er YKKAR . Þið áttuð að skrifa undir þessa yfrlýsingu sem manneskjur , ekki sem nafnlaus stjórn – þið eruð einstaklingar sem eigið að ber ábyrgð og eigið ekki að skrifa nafnlaust undir . Þið tókuð sjálf ákvörðun um að ráða þennan dreng til að bæta ímyndina . Þið skuldið þessum þolendum afsökunarbeiðni og þið skuldið líka öðrum þolendum og þeim sem hafa kvartað afsökunarbeiðni fyrir að hafa ekki hlustað . Það þarf meira en þetta yfirklór sem þið hafið farið núna í með yfirlýsingum , það þarf fundi og samtal í bæjarfélaginu um hvað telst raunverulegt samþykki . Ég vona að þið sjáið sóma ykkar í að halda fund þar sem þið biðjist opinberlega afsökunar og takið ábygð á ykkar þætti í málinu . Siðareglur og fögur loforð eru einskis virði ef þið raunverulega standið ekki með þolendum þegar á reynir . Ég óska ykkar velfarnaðar sem betra fólki í framtíðinni . Vonandi ákveður fólk að læra af þessu og axla ábyrgð á eigin þætti í málinu .